કોંગ્રેસના અધ્યક્ષ રાહુલ ગાંધીએ સોમવારે રાજધાટ પર ઉપવાસ રાખ્યા પછી કેન્દ્ર સરકાર પર નિશાનો સાધ્યો હતો. રાહુલ ગાંધીએ કહ્યુ કે, ”આજે દેશમાં જે માહોલ છે જે ભાજપના કારણે છે.” રાહુલે આરોપ લગાવતા કહ્યુ કે, ”ભાજપની વિચારધારા દેશને વિભાજિત કરવાની છે અને દલિતોનું શોષણ કરવાનું છે.” રાહુલે આરોપ લગાવ્યો કે, ”ભાજપ દલિત વિરોધી છે, અમે 2019માં તેમને હરાવી રહીશું.” તમને જણાવી દઇએ કે, રાહુલ ગાંધીએ ભાજપ સરકાર પર દલિત વિરોધી હોવાનો આરોપ લગાવીને તેમના વિરુદ્ઘમાં આ ઉપવાસ રાખ્યો હતો.